Nuwe 7 Wonders van die Natuur | Boendoe se blog argief
Nuwe 7 Wonders van die Natuur
Die Nuwe 7 Wonders van die Wêreld is op 07/07/07 aangewys. Nou word daar gestem vir vir die Nuwe 7 Wonders van die Natuur. Op die oomblik (tot 31 Desember 2008) word plekke nog genomineer, en ons kan vir hulle stem. Die N7W paneel sal uit die top 77 nominasies 21 kandidate kies en in Januarie 2009 bekendstel. Stemming sal regdeur 2009 plaasvind, en in 2010 sal die 7 wenners aangewys word.
Die amptelike “mission statement” is: If we want to save anything, we first need to truly appreciate it. Bewonderingswaardig, maar wie het meer ’saving’ nodig as Afrika? En ons kontinent sprankel nie juis op die huidige top 77 nie:
22. Red Sea Reef
42. Dahlak Archipelago
44. Mount Kilimanjaro
45. Kalahari Desert
47 Victoria Falls
Tafelberg (no. 94), die Krugerwildtuin (no. 152) en Kaap van Goeie Hoop (no. 103) lê nog baie laag en het bietjie ondersteuning nodig. (Wáár is al die Kapenaars wat altyd ‘hulle’ berg so besing?? )
Komaan, ons kon dit met Monopoly regkry! Ja, jy moet registreer, maar dis vinnig en eenvoudig, en jy kry 7 stemme. Kom ons kry Afrika oppie map! Toe?
0 Responses to “Nuwe 7 Wonders van die Natuur”
« Wolf in skaapklere
‘n Brief aan my Lief »